Brit Ŝalom (organizaĵo)

Brit Ŝalom (, ; esperantigita kiel Pakto de Paco) estis pacifista asocio en la Jiŝuvo en Mandata Palestino. 

Ĝin fondis grupo de centreŭropaj kaj okcidenteŭropaj cionistaj intelektuloj, kiuj, de 1925 ĝis 1933, taskis antaŭenigi jud-araban kompreniĝon en planita dunacia ŝtato. La grupo publikigis la revuon Ŝe'ifotejnu. 

Inter la fondintoj kaj subtenantoj estis ekonomikiston kaj sociologon Arthur Ruppin, filozofo Martin Buber, Hugo Bergmann, historiisto Hans Kohn, Gershom Scholem, Henrietta Szold kaj Israel Jakobo Kligler. Albert Einstein ankaŭ eldiris subtenon. Judah Leon Magnes, unu el la aŭtoroj de la programo, neniam aliĝis al la organizaĵo.Bentwich, Norman (1954) For Zion's Sake. A Biography of Judah L. Magnes. First Chancellor and First President of the Hebrew University of Jerusalem. The Jewish Publication Society of America, Philadelphia. Library of Congress Number: 54 7440. Page 185.Walter Laqueur (2003) A History of Zionism Tauris Parke Paperbacks,  p 251

Membroj de Brit Ŝalom vidis grandan nacian gravecon en la reviviĝo de kaj hebrea kaj araba kulturoj, por krei komprenojn bazitajn sur la historia komuna denominatoro inter la kulturoj.

Ilia celo estis trovi politikan modelon, kiu ebligus justan kunekziston inter judoj kaj araboj. Ĉiuj judaj institucioj, kiel lernejoj, libertempaj kluboj, bankoj kaj hospitaloj, ankaŭ devus esti malfermitaj al la araba loĝantaro.  La araba lingvo ankaŭ devus esti instruata sur egala bazo kun la hebrea en judaj lernejoj. Ŝtatoficistoj devus esti trilingvaj (angla, hebrea, araba). Devus ekzisti komunaj jud-arabaj partioj, komunaj komercaj ĉambroj en Jafo kaj Ĥajfo, miksitaj sindikatoj kaj fabrikantaj asocioj. Produktoj el Palestino devus esti surmerkatigitaj sub la ombrelo de komuna reklama organizo. Devus ankaŭ ekzisti miksitaj agrikulturaj kooperativoj kun komuna kreditsistemo. La rezultoj de agrikultura esplorado ĉe la Hebrea Universitato de Jerusalemo devus esti tradukitaj en la araban. La publikigo de arablingva gazeto devus ebligi al la Juda Agentejo rekte alparoli araban legantaron. La celo de Cionismo, la kreado de libera, kulture aŭtonoma juda komunumo evoluiganta sian propran vivmanieron, ne devus esti forlasita.

 Referencoj 

 Vidu ankaŭ 

 Dunacia solvo

 Eksteraj ligiloj 

 Oficiala retejo de Brit Ŝalom / Tahalof Essalam
Kategorio:Organizaĵoj malfonditaj en 1930-1939
Kategorio:Organizaĵoj fonditaj en 1925
Kategorio:Cionismaj organizaĵoj
Kategorio:Pacaj organizaĵoj